kardosdrur/scandi-wiki huggingface dataset:
Neil Abercrombie

Neil Abercrombie (født 26. juni 1938) er en amerikansk politiker fra det Demokratiske parti. Han var den 7. Guvernør i den amerikanske delstat Hawaii fra 2010-14.

Fra 1991 til 2010 var han medlem af Repræsentanternes Hus i USA. 2. november 2010 besejrede han sin republikanske modstander James Aiona ved guvernørvalget på Hawaii. 6. december samme år indtrådte han i embedet, og afløste Linda Lingle som Hawaiis guvernør.

Eksterne henvisninger 

 Neil Abercrombies officielle hjemmeside 

Guvernører i Hawaii
Medlemmer af Repræsentanternes Hus i USA
Engelsk-amerikanere
Lur (flertydig)

Lur kan henvise til flere artikler:

 Lur – et bronzeinstrument fra bronzealderen
 Trælur – et træinstrument fra middelalderen
 Lurere – et iransk folkeslag, der taler luri og i høj grad bor i Luristan

Se også
 Søvn – en kort søvnperiode kan kaldes en lur.
Baltika

Baltika har flere betydninger:

 Baltika (bryggeri) – russisk bryggeri
 Baltika (kontinent) – gammelt kontinent

Se også 
 FC Baltika Kaliningrad – russisk fodboldklub
Trælur

Træluren er et musikinstrument, der blev brugt i middelalderen i Skandinavien.

De tidligste referencer til et instrument som kaldes en lur kommer fra de islandske Sagaer, hvor de beskrives som 'krigstrompeter', brugt til at kalde tropper sammen og skræmme fjenden. Disse lurer, hvoraf flere er blevet fundet i langskibe, er lige træ-rør omkring en meter lange, som blæses fra enden. De har ingen finger-huller, og spilles næsten på samme måde som moderne messinginstrumenter. 

En lur meget lig disse krigsinstrumenter er blevet brugt af landbefolkningen i de nordiske lande i hvert fald siden middelalderen, og er i princippet magen til de simple blæseinstrumenter, som kendes overalt i verden, fra Tibet til Schweiz (Alpehorn). Disse instrumenter brugtes til at kalde kvæg sammen og til at signalere med. De er magen til krigsinstrumenterne i konstruktion- og spillemåde, men er omviklet af birk, medens krigsinstrumenterne er omviklet af pil (Da de er fremstillet af to eller fire dele, skal der bruges noget til at holde dem sammen).

Træblæseinstrumenter
Skive Roklub

Skive Roklub er en roklub beliggende i Skive. Roklubben har lokaler ved Skive lystbådhavn. Den daglig roning forgår på Skive Fjord og Karup Å

I Skive Roklub dyrkes både traditionel roning og kajakroning.
Skive Roklub er medlem af Dansk Forening for Rosport (DFfR), Dansk kano- og kajakforbund (DKF) og Skive Idræts-Forbund

Historie 
Skive Roklub blev grundlagt i 1926. I 1969 sammenlægges de to roklubber i Skive, Skive Roklub og Skive Dameroklub, til Skive Roklub.
I 1995 startede Skive Roklub med kajakroning, som den første klub i det daværende Viborg Amt.

Roklubber i Danmark
Roklub
Etableret i 1926
Kano- og kajakklubber i Danmark
Birra Peroni

Birra Peroni (eller bare Peroni) er et italiensk bryggeri, som blev dannet i Vigevano, Lombardiet i 1846. Hovedkontoret ligger i Rom.

Bryggeriets mest kendte øl er Nastro Azzurro, en pilsnerøl som i dag markedsføres over hele verden.

Eksterne henvisninger 

 

Etableret i 1846
Bryggerier i Italien
Jim Doyle

James Edward "Jim" Doyle (født 23. november 1945 i Washington D.C.) er var den 44' Guvernør i den amerikanske delstat Wisconsin. Han er medlem af det Demokratiske parti.

Doyle er født i Washington D.C. og tiltrådte 6. januar 2003 som guvernør for Wisconsin. 3. januar 2011 blev han afløst af Scott Walker fra det Republikanske parti som guvernør, efter at Doyle ikke genopstillede ved valget i 2010.

Personlig baggrund 
James Doyle er søn af Ruth Bachhuber Doyle og James E. Doyle, Sr. Faren var stifer af Demokratiske parti i Wisconsin, og forsøgte uden held at blive valgt til guvernørposten i 1954. Moren var medlem af Wisconsin State Assembly.

Doyle dimitterede fra Madison West High School i 1963 og gik derefter på Stanford University i tre år. Han afsluttede sit sidste år af jurastudiet på University of Wisconsin-Madison. Efter eksamen arbejdede Doyle i perioden 1967 til 1969 som lærer i Tunesien, som en del af Peace Corps.

I 1972 fik Doyle sin juridisk doktorgrad fra Harvard University. Han flyttede derefter til Navajo-reservatet i Chinle, i Arizona, hvor han arbejdede for de føderale myndigheder.

Doyle er gift med Jessica Laird Doyle, niece af tidligere kongresmedlem Melvin R. Laird, og oldebarn af William D. Connor, som var viceguvernør i Wisconsin fra 1907 til 1909. De har to adopterede sønner, Gus og Gabe, datteren Carrie, samt 2 børnebørn.

Eksterne henvisninger 

Jim Doyles biografi på National Governors Associations hjemmeside. 
James Doyle  i databesaen Dictionary of Wisconsin History, Wisconsin Historical Society 

Guvernører i Wisconsin
Silkeborg Kajakklub

Silkeborg Kajakklub er en kajakklub beliggende i Silkeborg ved Remstrup Å, som er en del af Gudenåen.

Kajakklubben blev stiftet 4. juni 1940 af bl.a. multi-kunstneren Jørgen Nash.

Klubben er medlem af Dansk kano- og kajakforbund.

Kajakpoloholdet Silkeborgs sønner hører til i klubben.

Ekstern henvisning 
 Silkeborg Kajakklubs hjemmeside 

Kajakklubber
Kano- og kajakklubber i Danmark
Kajakklub
Etableret i 1940
Fangchenggang

Fangchenggang  (kinesisk: 防城港; pinyin: Fángchénggǎng) er en by på præfekturniveau i autonome region Guangxi for zhuangfolket i Kina .

Fangchenggang er en kystby i det sydlige Guangxi, ved grænsen til Vietnam. Dets areal er på 6.181 km², hvoraf 120 km² er byområde. Præfekturet har 840.000 indbyggere, med en befolkningstæthed på 136 indb./km² (2007). Et amt, Shangsi, har mere end 200.000 indbyggere. Stedet ligger i den økonomiske zone Beipu Wan, og er kendt for en stor importterminal for kul fra Sydøstasien, med det tilhørende Fangchenggang kulkraftværk. Der er også et atomkraftværk som er planlagt til at påbegynde el-produktion i 2015.

Administration 
Bypræfekturet Fangchenggang har jurisdiktion over 2 distrikter (区 qū), et byamt (市 shì) og et amt (县 xiàn).

Eksterne henvisninger 
 Officiel webside (kinesisk) 

Bypræfekturer i Guangxi
Qinzhou

Qinzhou  (kinesisk: 钦州, pinyin:  Qīnzhōu, ældre translitteration: Yamchow eller Yen Chow) er en by på præfekturniveau ved Tonkinbugten i Guangxi i Folkerepublikken Kina.

Området hørte tidligere under provinsen Guangdong. Qinzhou har et areal på 10.728 km², og en befolkning på 	3.560.000 mennesker, med en befolkningstæthed på 332 indb./km² (2007).

Administrative enheder 
Bypræfekturet Guigang har jurisdiktion over 2 distrikter (区 qū) og 2 amter (县 xiàn).

Bypræfekturer i Guangxi
Wallach

Der er flere personer med navnet Wallach:
 Eli Wallach
 Levin Moses Wallach
 Otto Wallach
Aidan Gillen

Aidan Gillen (født Aidan Murphy den 24. april 1968) er en irsk teater og film/tvskuespiller, bedst kendt for sine roller i film og tv inklusive Stuart Alan Jones i Channel 4 serier Queer as folk (1999–2000), Tommy Carcetti i HBOs serie The Wire (2004–2008), John Boy i RTÉs serie Love/Hate (2010–2011), Petyr "Littlefinger" Baelish i HBOs fantasyserie Game of Thrones (2011–2017), CIA operative Bill Wilson i The Dark Knight Rises (2012), Janson i Maze Runner: The Scorch Trials (2015) og Maze Runner: The Death Cure (2018), Aberama Gold i BBC One-serien Peaky Blinders (2017–2019), Queens manager John Reid i Bohemian Rhapsody (2018), og Dr. J. Allen Hynek in The History Channels Project Blue Book (2019–2020). Han lagde også stemme til og lavede motion capture til figuren Paul Serene i computerspullet Quantum Break fra 2016.

Tidlige liv 
Gillen blev født i Drumcondra forstad til Dublin, Irland, og uddannet på St. Vincent's C.B.S. i Glasnevin. Han begyndte sin skuespillerkarriere som en teenager med at medvirke i stykker på Dublin Youth Theatre, i en alder af 16 hvor han spillede Nick Bottom i A Midsummer Night's Dream i Project Arts Centre, før han flyttede til London i England.

Karriere 
Gillen blev nomineret til en Tony Award for sin meget roste Broadwayrolle i Harold Pinters The Caretaker i 2003. Kort tid efter medvirkede han som den onde Lord Nelson Rathbone i Shanghai Knights samme år, hvor han spillede overfor Jackie Chan og Owen Wilson. Han har også været nomineret til en Irish Times Teater Award for sit portræt af Teach i Dublin Gate Theatres produktionen (2007) af David Mamet's 'American Buffalo.
Gillen optrådte sammen med den professionelle wrestler John Cena i filmen 12 Rounds fra 2009. I juli samme år, optrådte han i et engangs- BBC2 drama Freefall sammen med Dominic Cooper og Sarah Harding.

I juli 2010 blev det bekræftet, at Gillen ville spille den vigtige rolle som Petyr Baelish i HBO-serien Game of Thrones.

Personlige liv 
I 2001 giftede Gillen sig med sin kæreste Olivia O'Flanagan. Parret bor i Irland, med børnene Berry (født i 1997) og Joe (født i 2000). I 2009, da Gillen vandt en Irish Film and Television Awards-pris for sin rolle i The Wire, dedikerede han prisen til Olivia og deres to børn.

Filmografi 
 Bohemian Rhapsody (2018)

Eksterne henvisninger 

 
 Guardian profil
 Society of London Theatre: The Big Interview, 10/10-2007

Referencer 

Personer fra Dublin
Myndighedsniveauer i Forsvaret

Myndighedsniveauer i Forsvaret er den niveaudeling med myndighedsgrupper, som Danmarks militær er organiseret i.

Niveau I 
Værnsfælles Forsvarskommando
 Forsvarets Efterretningstjeneste
 Hjemmeværnskommandoen
 Forsvarsministeriets Materiel- og Indkøbsstyrelse
 Forsvarsministeriets Personalestyrelse

Niveau II (Stabe og kommandoer) 
 Arktisk Kommando
Hærstaben
Marinestaben
Flyverstaben
 Specialoperationskommandoen
 Forsvarsakademiet
Forsvarets Sundhedstjeneste
 Forsvarets Værksteder

Niveau III

Ansvar IV 
 Søværnets Divisioner
 Eskadriller i flyvevåbnet
 Bataljoner i hæren

Ansvar V 
 Søværnets sejlene enheder
 Flights i flyvevåbnet
 Kompagnier, Batterier, Eskadroner i hæren

Eksterne henvisninger 
  Hærens Operative Kommandos hjemmeside

Danmarks militær
Back for Good

Back for Good er en sang af den britiske popgruppe Take That. Den blev udgivet i 1995 som en single fra albummet Nobody Else og opnåede stor succes i mange lande, herunder Australien, Canada, Danmark, Tyskland, Irland, Norge, Spanien og Storbritannien, hvor den toppede hitlisterne. Sangen er en ballade og er skrevet af Gary Barlow, der også har den førende vokal på tracket.

Musikvideoen til sangen var relativt enkel, men ikonisk. Den blev skudt i sort-hvid og viser bandet gå og danse i regnen, samt bandet der optræder med sangen på et krisecenter. Musikvideoen er ofte blevet en indflydelse på bandet, når de har optrådt med sangen live, da de ofte gør brug af kunstig regn, når de udfører den.

Sange fra 1995
Popsange
Sange fra Storbritannien
Nummer-et hits i Storbritannien
Nummer-et hits i Danmark
Take That
Nummer-et hits i Norge
Bo Storm

Bo Storm (født 3. februar 1987 i Nordborg) er en tidligere dansk fodboldspiller, der senest var assistenttræner for fodboldklubben FC Roskilde.

Han har spillet flere kampe for danske U-landshold (U-16, U-17, U-18, U-20 og U-21). Storm spillede ungdomsfodbold med AGF, men begyndte sin karriere i Odder.

Bo har spillet 3 kampe for SC Heerenveen, 24 kampe for FC Nordsjælland i Superligaen. Derefter har han spillet 30 kampe for HB Køge. I 2013 skiftede han til SønderjyskE i Superligaen, på en to og et halvt årig kontrakt.

Karriere

SønderjyskE 
I 2013 skiftede Bo Storm til SønderjyskE i Superligaen, hvor han skrev under på en to og et halvt årig kontrakt.

Den 11. december 2015 blev det bekræftet, at Bo Storm stoppede i SønderjyskE ved årets udgang.

FC Roskilde 
Efter et halvt år uden klub skiftede han i juli 2016 til 1. divisionsklubben FC Roskilde.

Referencer

Eksterne henvisninger 
 Bo Storme på danskfodbold.com
 

Fodboldspillere fra Danmark
Fodboldspillere fra HB Køge
Fodboldspillere fra FC Nordsjælland
Fodboldspillere fra SC Heerenveen
Fodboldspillere fra FC Roskilde
Personer fra Nordborg
Vereinigte Kärntner Brauereien

Vereinigte Kärntner Brauereien  (Kärntens forente bryggerier) er en traditions rig bryggerikoncern i den østrigske delstat Kärnten. Det omfatter bryggeriene Villacher Brauerei i Villach, Schleppe Brauerei i Klagenfurt og Piestinger Brauerei i Markt Piesting, i tillæg til andre datterselskaber.

Vereinigte Kärntner Brauereiens historie går tilbage til 1738, mens Schleppe Brauerei, som blev en del af koncernen i 1993, blev grundlagt i 1607. Piestinger Brauerei blev grundlagt i 1824.

Links 
 Villacher Bier 
 Schleppe Bier
 Piestinger Bier 

Bryggerier i Østrig
Etableret i 1738
Anamorfose

Anamorfose er inden for fysikken et billede, der efter bestemte regler er fortrukket således, at det ved at betragtes på en ganske bestemt måde – med eller uden optiske hjælpemidler – giver et rigtigt
billede af den fremstillede genstand.

Optisk anamorfose
Når anamorfosen er tegnet således, at den giver det rigtige billede ved – uden hjælp af instrumenter – at betragtes fra et bestemt standpunkt, kaldes den en optisk anamorfose. Ord, hvis bogstaver er trukket ud i en bestemt retning, så de synes ulæselige og først bliver tydelige, når man ser på dem i denne retning fra et punkt, der ligger nær ved den flade, som bærer dem, er optiske anamorfoser.

Katoptrisk anamorfose
Katoptriske anamorfoser er sådanne, der får det normale udseende ved at betragtes i en bestemt spejlende flade, fx en kegle- eller cylinderflade. Spejler man sig i en lodret, blank cylinder, ser ansigtet unaturlig langt og smalt ud; men af en figur, hvis bredde er gjort et vist antal gange for stor i forhold til længden, kan man ved spejling i en sådan cylinder få et normalt billede. Jakob Leupold opfandt 1714 en maskine til tegning af katoptriske anamorfoser. Figurer, som ser rigtige ud, når de betragtes gennem polyedre af glas, kaldes dioptriske anamorfoser.

Kilde

Eksterne henvisninger 

Fysik
Optik
Kunstens teknikker
Perspektiv
Dværge (Tolkien)

Dværge (Engelsk: Dwarves, dværgesprog: Khazâd) er en race fra fantasy-romanerne Silmarillion, Ringenes Herre og Hobitten af den engelske forfatter J.R.R. Tolkien.

Tolkiens dværge minder om dværgene i de nordiske myter og folklore. Korte, kraftige, solide med stor forkærlighed for miner og smedekunst. De lever længere end mennesker, men har ikke elvernes evige liv. Modsat elvere og mennesker er dværgene ikke skabt af overguden Iluvatar men af valaen Aulë.

I Tolkiens første "bestseller", Hobitten, spiller dværgene en ret stor rolle da hobbitten Bilbo gennem næsten hele fortællingen rejser med en gruppe dværge. Dværgene fremstilles som alment elskværdige væsner, om end stædige.

I Tolkiens storværk Ringenes Herre spiller kun dværgen Gimli nogen rolle. Som et af medlemmerne af Ringens broderskab er han en af hovedpersonerne, men der optræder stort set ingen andre dværge i Ringenes Herre. Der er dog mange referencer til dværgene og deres kultur, specielt op til og under passagen af Moria – et forladt underjordisk rige bygget af dværge.

I det senere værk Silmarillion spiller dværgene kun en begrænset rolle, men deres skabelse er beskrevet i Silmarillion og de omtales også i forbindelse med visse af de store krige hvor de deltager på samme side som elvere og mennesker. Desuden spiller en lille gruppe Noegyth Nibin en særlig rolle.

Dværgenes 7 huse 
I Silmarillion anføres det at dværgene oprindeligt var delt i 7 klaner eller huse. Kun 3 af disse spillede imidlertid nogen rolle i Tolkiens værker.
 Durins folk – dværgene som byggede og boede i minekomplekset Moria. Adskillige af kongerne for denne klan hed Durin. Durin I grundlagde Moria. Durin III modtog en af dværgenes 7 ringe. Durin VI blev dræbt af Balroggen i Moria
 Dværgene som grundlagde Nogrod i De blå bjerge
 Dværgene som grundlagde Belegost i De blå bjerge

Folkeslag i Ringenes Herre
Karduspapir

Karduspapir er en type groft og tykt papir, der som regel er brunt eller gråt.

Kardus bruges til indpakning og afdækning samt af kunstnere til tegninger og malerier.

Papir
Indpakning
Beihai (Guangxi)

Beihai (kinesisk: 北海, pinyin: Běihǎi, kantonesisk: Pakhoi) er en kinesisk havneby og by på præfekturniveau i den autonome region Guangxi i Syd-Kina ved Kinas kyst til Tonkinbugten og grænsen til Vietnam. Præfekturet har et areal på 3.337 km² og en befolkning på 1.560.000 mennesker, med en tæthed på 467 indb./km² (2007).

Byen er en vigtig fiskeri- og handelshavn ved Tonkinbugten. Den blev åbnet for udenlandsinvesteringer og udenrigshandel i 1984 og har en stor værftsindustri, fødevarevareindustri og alskens produktion af udstyr for søfarten. Kinas vigtigste perlebanker er i dette område. Byen har fået ry for at være tilholdssted for sørøvere.

Administration 
Bypræfekturet Guigang har jurisdiktion over 3 distrikter (区 qū) og et amt (县 xiàn).

Historie 
Efter at den sino-britiske Chefookonventionen blev undertegnet i 1876 etablerede otte vestlige stater (Storbritannien, USA, Tyskland, Østrig-Ungarn, Frankrig, Italien, Portugal og Belgien) sig i byen med konsulater, hospitaler, kirker, skoler og toldhuse. Der er (2008) stadig femten af disse vestlige bygninger i Beihai. 

Kinesiske myndigheder definerede byen som sted for international turisme (旅遊對外開放城市) i 1982.

Trafik 
Kinas rigsvej 209 ender i Beihai. Den begynder i Hohhot i Indre Mongoliet, krydser gennem provinserne Shanxi, Henan, Hubei, Hunan og ender i Beihai.

Bypræfekturer i Guangxi
Agnes Østergaard

Agnes Østergaard Olsen (27. oktober 1929 i Odder - 7. januar 2006) var en dansk atlet og landsholdspiller i håndbold. 

Agnes Østergaard var medlem af Odder AFM (-1949), Åbyhøj IF (1950-1951), Hellas Roskilde (1952), Frederiksberg IF (1953-1954) og Trongårdens IF i 1960'erne. Hun vandt ni danske mesterskaber i atletik 1949-1954 og var med 12,49 i Aabyhøj 1. juli 1951 og 13,12 på Østerbro Stadion 7. september 1952, første dansker over både 12 og 13 meter i kuglestød.

Agnes Østergaard spillede også håndbold i Frederiksberg IF og vandt DM 1956, 1959, 1962 og 1966. Hun debuterede på landsholdet 26.november 1953 og nåede 39 landskampe og scorrede 51 mål. Hun vandt sølv ved verdensmestersksberne 1962 i Rumænien.

Danske atletik mesterskaber 
  1954    Kuglestød  11,58
  1954    Diskoskast  34,55
  1954    Spydkast   35.57
  1953    Kuglestød  12,33
  1953    Diskoskast  36,66
  1953    Spydkast   39,08
  1953 Ottekamp
  1952    Kuglestød  12,26
  1952    Diskoskast  36,28
  1952    Spydkast   37,60
  1951    Kuglestød  12,21
  1951    Diskoskast  34,18
  1950    Kuglestød  11,07
  1949    Kuglestød  11,05
  1948    Kuglestød  11,39

Danske rekorder
Kuglestød  
11,96 1951 
12,49 1951
12,55 1952 
13,12 1952 

Diskoskast  
38,50 1952

Eksterne henvisninger 
 DAF i tal – Agnes Østergaard
 FIFs Historie gennem 100 år 
 Palle "Banks" Jørgensen: Håndboldhelte (Dansk Håndbold, 2007)

Spydkastere fra Danmark
Atleter fra Odder AFM
Atleter fra Åbyhøj IF
Atleter fra Hellas Roskilde
Atleter fra Frederiksberg IF
Atleter fra Trongårdens IF
Håndboldspillere fra Danmark
Personer fra Odder
Diskoskastere fra Danmark
Kuglestødere fra Danmark
Delta Cross Band

Delta Cross Band var et dansk blues og rockband, der blev dannet i 1980 og bestod af Troels Jensen (guitar, piano, orgel og vokal), Billy Cross (guitar, vokal), Søren Engel (basguitar) og Preben Feddersen (trommer). 
I 1979 indspillede Delta Blues Band No Overdubs sammen med den amerikanske guitarist Billy Cross, der kort efter blev fast medlem, hvorefter bandet skiftede navn til Delta Cross Band. Konstellationen udgav fire albums  Rave On (1979), Up Front (1981), Astro-Kid (1982) og Tough Times (1990).

Billy Cross medbragte sangen "Legionnaire’s disease", skrevet af Bob Dylan i forbindelse med sit samarbejde med denne.

Der opstod dog  en del uenigheder om den musikalske linje og Delta Cross Band spillede kun få koncerter sammen efter 1983. <ref>{{cite web|url=http://gaffa.dk/anmeldelse/43638|title=” Koncertanmeldelse på Gaffa (2009)|accessdate=2011-01-03|archive-date=25. november 2010|archive-url=https://web.archive.org/web/20101125025005/http://gaffa.dk/anmeldelse/43638|url-status=ok}}</ref>
I 1995 udkom Dirty Trax'', en CD med i alt 19 numre fra de tidligere Lp’er.

Albums

No Overdubs 
Indspillet 18. Januar 1979 i Werner's Studie København og udgivet som Delta Blues Band with Billy Cross på KONG PÆRE (KPLP 4) som 
 Key to the Highway
 Backwater Boogie
 Mellow Down Easy
 Bad News
 Wee Wee Hour
 Dana Blues

Rave On 
Udgivet i 1979 af Medley Records (MDLP 6031)

Up Front
Udgivet i 1981 af Medley Records (MDLP 6065)

Astro-Kid
Udgivet i 1982 på Medley Records (MDLP 6120)

Tough Times
Udgivet i 1990 af Medley Records (MDLP 6366)

Noter

Referencer
Billy Cross’ officielle hjemmeside 

Rockgrupper fra Danmark
Blues
Har spillet på Roskilde Festival
Jytte Skøtt Mikkelsen

Jytte Kirstine Skøtt Mikkelsen f.Skøtt Hansen (født 31. december 1940 i Assens) er en tidligere dansk landsholdspiller i håndbold.

Skøtt Mikkelsen startede med at spillede håndbold i Assens G&IK og flyttede senere til HG i Odense. Hun vandt sølv ved verdensmestersksberne 1962 i Rumænien og blev hædredet som Årets Sportsnavn på Fyn af Fyens Stiftstidende 1966.

Eksterne henvisninger 
 Sportsnavne siden 1950 – Fyens Stiftstidende
 Palle "Banks" Jørgensen: Håndboldhelte (Dansk Håndbold, 2007)
 

Håndboldspillere fra Danmark
Inga Birch Jensen

Inga Birch Hansen f. Jensen (født 9. november 1941 i Mørkøv) er en tidligere dansk landsholdspiller i håndbold som vandt sølv ved verdensmestersksberne 1962 i Rumænien.

Eksterne henvisninger 
 Palle "Banks" Jørgensen: Håndboldhelte (Dansk Håndbold, 2007)

Håndboldspillere fra Danmark
Ingelise Birkekjær

Ingerlise Birkekær er en tidligere dansk landsholdspiller i håndbold som vandt sølv ved verdensmestersksberne 1962 i Rumænien.

Eksterne henvisninger 
 Palle "Banks" Jørgensen: Håndboldhelte (Dansk Håndbold, 2007)

Håndboldspillere fra Danmark
Henny Marstrand Nielsen

Henny Marstrand Eriksen f.Marstrand Nielsen (født 12. juni 1937 i Risskov) er en tidligere dansk landsholdspiller i håndbold.

Marstrand Nielsen spillede hele sin aktive karriere i AGF. Hun spillede ni landskampe, heraf var de fem i markhåndbold. Ved VM i markhåndbold i Holland (1960), scorede hun seks af de elve danske mål. Hun var med på det hold som blev nummer fem ved verdensmestersksberne 1960 og vandt sølv 1962 i Rumænien. Hun stoppede med håndbold som 25-årig samme år.

Efter karrieren var Marstrand Nielsen medlem af AGFs bestyrelse.

Eksterne henvisninger 
 [ Henny Marstrand Nielsen – Arosfame.dk]
 Palle "Banks" Jørgensen: Håndboldhelte (Dansk Håndbold, 2007)

Håndboldspillere fra Danmark
Hanne Ladefoged

Hanne Olsen f. Ladefoged (født 26. juli 1938 i Aarhus) er en tidligere dansk landsholdspiller i håndbold.

Hanne Ladefoged debuterede for Vejlby-Risskov Idrætsklub som 16 årig i 1954 og var herefter aktiv spiller til 1971. Hun var med til at vinde cirka 15 jyske mesterskaber.
Hun spillede fire landskampe. Hun var med på det hold som blev nummer fem ved verdensmestersksberne i markhåndbold 1960 i Holland og vandt sølv 1962 i Rumænien, dog uden at spille.

Eksterne henvisninger 
 Hanne Ladefoged – Arosfame.dk
 Palle "Banks" Jørgensen: Håndboldhelte (Dansk Håndbold, 2007)

Håndboldspillere fra Danmark